《子重见过夜话》
宋代·李之仪

坐久日将落，窗前云欲平。倦游淹岁月，旅闷等坻京。

已谢长杨赋，犹怀古剑行。拥炉虽有味，琢句苦难成。

一笑逢吾友，诸方旧著名。景山惭绝膑，击节愧深耕。

奥妙穷三际，坚刚敌万兵。谁知俯冬杪，顿觉得春荣。

缱绻桑榆恨，间关儿女情。金篦何足道，闇室斗光明。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。